[{"text_idx": "#000005", "text": "Nawr fod llawer ohonom wedi addasu i weithio a dysgu o bell, roedd yn anochel y byddai\u2019n rhaid i ni symud ein cwrs byr ar-lein hefyd. Er bod galw o hyd i redeg y sesiwn*, roedden ni am wneud yn siw\u0302r y byddai\u2019r gweithdy ar-lein yn cael yr un effaith."}, {"text_idx": "#000006", "text": "Cryfder y gweithdai blaenorol, yn ein barn ni, oedd yr elfen ryngweithiol. Sut oedd mynd ati i greu hyn ar-lein? Yn o\u0302l eu harfer, roedd gan di\u0302m ALPHA (y bobl ifanc sy\u2019n cynghori ein hymchwilwyr), syniadau rhagorol, gan edrych ar yr hyn sy\u2019n gweithio yn ein sesiynau ar-lein ein hunain."}, {"text_idx": "#000007", "text": "Penderfynwyd y dylai\u2019r cwrs fod yn 2.5 awr (fel arfer byddai sesiynau wyneb yn wyneb yn para diwrnod). Roedden ni am osgoi aflwydd \u2018blinder Zoom\u2019 ac yn teimlo bod hwn yn hyd rhesymol (yn cynnwys dwy egwyl). Fe\u2019i rhannwyd yn dair:"}, {"text_idx": "#000009", "text": "Enghreifftiau o astudiaethau achos i ddangos y dulliau allweddol, yr hyn sy\u2019n hwyluso a\u2019r hyn a all rwystro cynnwys y cyhoedd, a\u2019r effeithiau posibl;"}, {"text_idx": "#000010", "text": "Sesiwn ymarferol, gyda\u2019r cynrychiolwyr yn cymhwyso eu dysgu i ddatblygu cynllun ar gyfer cynnwys plant/pobl ifanc yn eu prosiectau ymchwil neu syniadau ymchwil eu hunain."}, {"text_idx": "#000011", "text": "Dechreuodd y sesiwn gyda \u2018Storm Post It\u2019 ar Padlet (hysbysfwrdd rhyngweithiol ar-lein) (chwith) i fesur yr hyn roedd mynychwyr am ei ddysgu a chadw\u2019r sesiwn yn berthnasol i\u2019w diddordebau."}, {"text_idx": "#000012", "text": "Cadwon ni\u2019r sesiynau grwp \u2013 gan ddefnyddio ystafelloedd grwpiau Zoom a hefyd Mentimeter, ap i greu cyflwyniadau gydag adborth mewn amser real (isod) i helpu i sicrhau bod yr hyfforddiant mor rhyngweithiol a\u0302 phosibl."}, {"text_idx": "#000013", "text": "Un o\u2019r pethau atyniadol am yr hyfforddiant hwn oedd clywed yn uniongyrchol gan y bobl ifanc sy\u2019n ymwneud ag ALPHA. Yn ffodus i ni, roedd Bethan, Elina ac Issy ar gael i helpu i gynllunio, rhedeg a hwyluso\u2019r sesiwn \u2013 a gwneud hynny\u2019n wych."}, {"text_idx": "#000014", "text": "Roedd adborth mynychwyr yn gadarnhaol:"}, {"text_idx": "#000015", "text": "\u2018Roedd yn help cael \u2018defnyddio\u2019 rhywfaint o\u2019r offer rydych chi\u2019n eu \u2018defnyddio\u2019 \u2013 wrth fynd yn o\u0302l i sesiynau wyneb yn wyneb byddai\u2019n ddefnyddiol cadw\u2019r elfen hon!\u2019"}, {"text_idx": "#000016", "text": "\u2018Defnyddiol iawn, yn enwedig cael aelodau Alpha yn rhan o\u2019r sesiwn.\u2019"}, {"text_idx": "#000017", "text": "\u2018Rydych chi wedi fy ysbrydoli. Bu\u2019n 2.5 awr gyfoethog iawn. Diolch!\u2019"}, {"text_idx": "#000018", "text": "*I gloi, roedd Ymchwil Iechyd a Gofal Cymru, Jeremy a minnau\u2019n hapus iawn gyda sut aeth y diwrnod, a dim tacluso ar y diwedd, sy\u2019n fonws! Ond o gael y dewis, allwch chi ddim curo cyfarfod wyneb yn wyneb. Croesi bysedd y bydd hyn yn bosibl y flwyddyn nesaf."}, {"text_idx": "#000019", "text": "Cliciwch yma i gael rhagor o wybodaeth am gyrsiau byr DECIPHer."}, {"text_idx": "#000020", "text": "*Pan ddaeth hi\u2019n amser i bobl archebu lle ar y cwrs, roedd hi\u2019n araf iawn, ac achosodd hynny nifer o nosweithiau di-gwsg i mi yn pendroni a ddylwn i ohirio! Yn y diwedd, roedd y cwrs yn llawn, gyda phobl yn archebu\u2019n nes at yr amser. Wrth edrych yn o\u0302l, mae\u2019n debyg fod hyn am ei bod yn anodd cynllunio ymlaen llaw mewn pandemig a gofynion gweithio gartref, addysgu yn y cartref ac ati."}, {"text_idx": "#000021", "text": "ABOUT US DECIPHer brings together leading experts from a range of disciplines to tackle public health issues such as diet and nutrition; physical activity; and tobacco, alcohol and drugs, with a particular focus on developing and evaluating multi-level interventions that will have an impact on the health and wellbeing of children and young people. DECIPHer is funded by Welsh Government through Health and Care Research Wales."}]